Okresná prokuratúra Skalica 
Ružová 2, 909 01 Skalica 	

Sp. zn. : Pv 553/11/2206	Skalica, 6.9.2012
EEČ : 2-20-24-2012

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Skalica
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX
Obsahom zmieru je:
a.	Peňažná suma určená na všeobecne prospešné účely: 100,00 € 
b.	Konkrétny adresát peňažnej sumy určenej na všeobecne prospešné účely: Detský domov XXXXX 
c.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-456/SI-SI-2011.
dňa 31.12.2010 v čase o 13.30 h v meste XXXXX na ulici Školskej, v predajni XXXXX, odcudzila pri pokladni tovar rôzneho druhu a to žuvačky rôznych značiek v počte minimálne 350 ks v celkovej hodnote 181,97,-€, ktoré si uschovala do tašky a takto prešla cez pokladničnú zónu bez zaplatenia tovaru, kde za touto zónou bola prichytená členom SBS, čím firme XXXXX XXXXX, XXXXX, XXXXX XXXXX spôsobila škodu vo výške 181,97,-€, hoci bola za obdobný čin v predchádzajúcich dvanástich mesiacoch postihnutá, nakoľko dňa 08.11.2010 o 12.30 h XXXXX v predajni XXXXX sa dopustila priestupku proti majetku podľa § 50 ods. 1 zák. č. 372/1990 Zb. v znení neskorších predpisov, za ktorý jej príslušník Obvodného oddelenia PZ XXXXX uložil blokovú pokutu vo výške 20,-€ blokom na pokutu nezaplatenú na mieste č. A 0278429.

Odôvodnenie: 
V uvedenej trestnej veci poverený príslušník Obvodného oddelenia PZ XXXXX XXXXX uznesením ČVS: ORP- 456/SI-SI-2011 zo dňa 22.09.2011 začal podľa        § 199 ods.1 Trestného poriadku trestné stíhanie pre prečin krádeže podľa § 212 ods. 2 písm. f) Tr. zákona a následne uznesením totožnej značky zo dňa 09.11.2011 podľa § 206 ods.1 Trestného poriadku vzniesol obvinenie XXXXX pre vyššie uvedený prečin na skutkovom základe, ako je uvedené vo výrokovej časti tohto uznesenia. 

	Po skončení skráteného vyšetrovania dňa 25.05.2012 predložil poverený príslušník vyšetrovací spis spolu s návrhom na podanie obžaloby, pričom preskúmaním spisu som dospela k záveru, že sú splnené podmienky na realizáciu odklonu - v podobe konania o zmieri. Z uvedeného dôvodu bol vyšetrovací spis zaslaný probačnému a mediačnému úradníkovi Okresného súdu XXXXX za účelom vykonania mediácie.

Nakoľko obvinená XXXXX vyhlásila, že spáchala skutok, za ktorý je stíhaná a toto vyhlásenie vykonala slobodne, vážne, zrozumiteľne, určito a poškodená spoločnosť XXXXX XXXXX nežiada od obvinenej spoločnosti žiadnu náhradu škody a prehlásili, že ich nároky na náhradu škody v predmetnej veci sú plne uspokojené a obvinená XXXXX zložila na účet Krajskej prokuratúry XXXXX peňažnú sumu 100,- € určenú na všeobecne prospešné účely, z ktorej 50% (50,-€ ) určila obvinená na pomoc obetiam trestnej činnosti a 50 % (50-€) Detskému domovu XXXXX, XXXXX  bola ochotná pristúpiť na konanie o zmieri s poškodenou spoločnosťou. 

	Podľa ustanovenia § 220 ods.1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
-	vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
-	nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
-	zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Zo spisového materiálu ČVS: ORP- 456/SI-SI-2011 som zistila, že obvinená XXXXX sa svojím konaním dopustila prečinu krádeže podľa 212 ods. 2 písm. f) Trestného zákona,  pričom ide o  prečin, za ktorý Trestný zákon ustanovuje trest odňatia slobody v trvaní až na 2/dva/ roky, teda horná hranica trestu odňatia slobody pri tomto prečine neprevyšuje hornú hranicu trestu odňatia slobody uvedenú v § 220 ods.1 Trestného poriadku.

           Obvinená dňa 24.08.2012 slobodne, vážne, zrozumiteľne a určito pred probačným a mediačným úradníkom Okresného súdu XXXXX vyhlásila, že spáchala skutok, pre ktorý je trestne stíhaná a svojho konania ľutuje, ospravedlnila sa poškodenej spoločnosti, čím urobila kroky na náhradu škody,  poukázala sumu 100,- € na všeobecne prospešné účely, čím splnila podmienky uvedené v §220 ods.1 Trestného poriadku.
 	
	Obvinená XXXXX a poškodená spoločnosť súhlasili s uzatvorením zmieru, zhodne prehlásili, že dohodu o zmieri uzavreli slobodne a vážne, obsahuje ich skutočnú vôľu, náhradu škody od obvinenej nepožadovala a obvinená dňa 24.08.2012  zaplatila sumu 100,- € na všeobecne prospešné účely na účet Krajskej prokuratúry XXXXX.

	Vzhľadom na povahu a závažnosť spáchaného prečinu, na mieru, akou bol prečinom dotknutý verejný záujem, na osobu obvinenej a na jej osobné a majetkové pomery som dospela k záveru, že rozhodnutie o schválení zmieru a o zastavení trestného stíhania je dostačujúce. 

	Preto som rozhodla tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Stanislava Klempová
prokurátorka